Na temelju članka 53. Statuta Općine Gornja Rijeka ("Službeni glasnik Koprivničko-križevačke županije" broj 1/18. i 5/20), članka 5. i članka 22. Odluke o zakupu i kupoprodaji poslovnoga prostora u vlasništvu Općine Gornja Rijeka ("Službeni glasnik Koprivničko-križevačke županije" broj 11/19) općinski načelnik Općine Gornja Rijeka donio je

**O D L U K U**

**o poništenju javnog natječaja za podnošenje ponuda za zakup poslovnih prostora**

**u vlasništvu Općine Gornja Rijeka**

**I.**

Poništava se Javni natječaj za podnošenje ponuda za zakup poslovnih prostora u vlasništvu Općine Gornja Rijeka, KLASA: 372-01/22-02/02, URBROJ: 2137-25-22-3 od 11. srpnja 2022. koji je objavljen na Internet stranici Općine Gornja Rijeka (<https://gornja-rijeka.hr/javni-natjecaj-za-podnosenje-ponuda-za-zakup-poslovnih-prostora-u-vlasnistvu-opcine-gornja-rijeka/> ) i oglasnoj ploči Općine Gornja Rijeka 11.srpnja 2022. godine.

**II.**

Stavlja se izvan snage Odluka o raspisivanju javnog natječaja za zakup poslovnih prostora u vlasništvu Općine Gornja Rijeka, KLASA: 373-01/22-01/02, URBROJ: 2137-25-22-1 od 8. srpnja 2022.

**III.**

Ova Odluka stupa na snagu danom donošenja.

KLASA: 372-01/22-01/02

URBROJ: 2137-25-22-7

Gornja Rijeka, 20. srpnja 2022.

**Općinski načelnik:**

**Darko Fištrović**

**Obrazloženje**

Na raspisani Javni natječaj za podnošenje ponuda za zakup poslovnih prostora u vlasništvu Općine Gornja Rijeka, KLASA: 372-01/22-02/02, URBROJ: 2137-25-22-3 od 11. srpnja 2022. koji je objavljen na Internet stranici Općine Gornja Rijeka (<https://gornja-rijeka.hr/javni-natjecaj-za-podnosenje-ponuda-za-zakup-poslovnih-prostora-u-vlasnistvu-opcine-gornja-rijeka/>) i oglasnoj ploči Općine Gornja Rijeka 11. srpnja 2022. godine za poslovni prostor oznake PP1, poslovni prostor u Radničkoj ulici 10, Gornja Rijeka, kčbr 1816/20, zk.ul. 3102 k.o. Gornja Rijeka ukupne korisne površine 655,29m² pristigla je jedna ponuda koja je ocjenjena kao nepotpuna. Za poslovni prostor oznake PP12, središnji poslovni prostor na katu zgrade koja se nalazi na kčbr 56/2, zk.ul. 2618 k.o. Gornja Rijeka, Trg Sidonije Rubido Erdody 3, Gornja Rijeka površine 7,91m² nije pristigla niti jedna ponuda.

Slijedom navedenog donesena je odluka o poništenju javnog natječaja.